CELEX: 62012CN0373
Language: lv
Date: 2012-08-03 00:00:00
Title: Lieta C-373/12: Lūgums sniegt prejudiciālu nolēmumu, ko 2012. gada 3. augustā iesniedza Krajský súd v Prešove (Slovākija) — G.I.C. Cash, a.s./Marián Gunčaga

17.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 355/8
            
         Lūgums sniegt prejudiciālu nolēmumu, ko 2012. gada 3. augustā iesniedza Krajský súd v Prešove (Slovākija) — G.I.C. Cash, a.s./Marián Gunčaga
   
   (Lieta C-373/12)
   2012/C 355/13
   Tiesvedības valoda — slovāku
   
      Iesniedzējtiesa
   
   
      Krajský súd v Prešove
   
   
      Lietas dalībnieki pamata procesā
   
   
      Prasītājs: G.I.C. Cash, a.s.
   
   
      Atbildētājs: Marián Gunčaga
   
   
      Prejudiciālie jautājumi
   
   
               1)
            
            
               Vai Eiropas Savienības Pamattiesību hartas (1) (Harta) 47. pants apvienojumā ar tās 38. pantu un Padomes 1993. gada 5. aprīļa Direktīvas 93/13/EEK par negodīgiem noteikumiem patērētāju līgumos (2) 6. panta 1. punktu un 7. panta 1. punktu ir interpretējami tādējādi, ka gadījumā, kad tiesai, izskatot strīdu saistībā ar līgumu, kas noslēgts ar patērētāju, ir jāizvērtē, vai kāds līguma noteikums ir negodīgs, un ja kādas citas dalībvalsts tiesa analoģiskos faktiskos apstākļos jau ir nepārprotami nospriedusi, ka līguma noteikums ar līdzīgu vai identisku saturu ir atzīstams par negodīgu, patērētājam ir tiesības uz to, lai tiesa, izvērtējot, vai strīdīgais līguma noteikums ir negodīgs, ņemtu vērā šo otras dalībvalsts tiesas pasludināto nolēmumu?
            
         
               2)
            
            
               Ja atbilde uz pirmo jautājumu ir apstiprinoša, vai tiesa pārkāpj Hartas 47. pantā apvienojumā ar tās 38. pantu paredzētās patērētāja pamattiesības, ja tā neņem vērā otras dalībvalsts tiesas pasludināto nepārprotamo nolēmumu par līguma noteikuma ar līdzīgu vai identisku saturu negodīgo raksturu?
            
         
      (1)  OV C 364, 18.12.2000., 1. lpp.
   
      (2)  OV L 95, 29. lpp.